LidanRubinov/Halacha-QA huggingface dataset:
שאלה: תשעת הימים: לרב, יש חי שאלה בקשר לתשעת הימים אני אשכנזייה וההורים שלי נוהגים לא לכבס בתשעת העמים אלא רק בשבוע שחל בו תשעה באב, האם עלי ללכת לפיהם ולכבס או לא ללכת לפיהם ולא לכבס?
תשובה: המנהג הוא לפי העדה של האבא. אם אביך אשכנזי מנהג אשכנז מחייב אותך, גם אם אביך איננו מקפיד על כך. אסור לך לכבס בתשעת הימים.
שאלה: עבודה במסעדה בשרית בתשעת הימים: לרב האם מותר לעבוד במסעדה שמגישה בשר בתשעת הימים?
תשובה: לך קשה לענות על שאלה זו בלי להכיר את כל הפרטים. אם קיימים כל התנאים הבאים - 1. זו לך עבודה קבועה כל השנה. 2. למסעדה זו תעודת כשרות. 3. אתה בעל משפחה שצריך לפרנסה. 4. יש בסביבה מסעדות נוספות. נראה לי להתיר. אם זו עבודתך לכמה ימים - נראה לי לאסור. וכמובן שרוב המקרים הם באמצע, כמו כן צריך לברר מי הקהל הבא למסעדה בציפיה לישועה דוד לוי 098987548
שאלה: כשרות בכרתים: האם יש רשימה של מוצרים כשרים בכרתים, והאם יש בעיה עם קרטיבים או שלוקים מקומיים. כמו כן האם אפשר להכשיר תנור שיש בו חשש אפיה של חזיר. האם מספחיק ואפשר לנקות טוב את הרשת ולהפעיל על חום גבוה או שאין תקנה.
תשובה: 1. עולם הכשרות התפתח מאוד, וישנם המון חומרי גלם שצריכים כשרות, המלצתנו לא לצרוך מוצר ללא כשרות מסודרת. במידה והנך מכיר רב מקומי ניתן להתייעץ עימו על הכשרות באזור. 2. במידה ובישלו בשר לא כשר צריך ליבון חמור ולא די בהדלקת התנור.
שאלה: קשר עם אלוקים: מעסיק אותי מאוד טיב הקשר שלנו עם ה, מי הוא ומה הוא. אני מרגישה שנמנעים מלהתעסק בזה כי אוסרים לדמיין או להמחיש אותו בשום דרך, וזה ממש מקשה עליי להבין מול מה אני מתפללת בעצם? ובתוך זה- האם הקשר שלנו אל ה הוא חד צדדי? האם רק אנחנו צריכים להתקרב אליו? לאהוב אתו וכדומה?!או שיש משהו דו צדדי בקשר המורכב הזה(-אדם גשמי מול משהו רוחני ובלתי נתפס בטירוף) וגם לה זה גורם חסר כשאנחנו רחוקים, או שלפעמים הוא בעצמו מתרחק ממנו.שמעתי בעניין מדרשים וכו ששונים מאוד אחד מהשני וזה נורא מבלבל. אשמח לתשובה בעניין
תשובה: לשואלת הנדירה שאלה מדהימה בעיני שמגיע מהמקום כי אמיתי שיש באדם. באמת למי אנו מתפללים? בשביל מי אנו מקיימים את המצוות?? אז האמת שאכן נגעת בנקודה חשובה ונכונה-המילים מצמצמות, התיאורים מצמצמים. נכון, למשל בתפילה אנו אומרים למשל הגדול הגיבור והנורא-אבל גם אלו רק ביטויים שהנביאים (שהגיעו לדרגת קשר שיא עם הקב"ה)התבטאו בהם. אז למה ולמי אנו מתפללים בעצם? אלא שישנו יסוד חשוב מאוד. אנו מכירים את ה  דרך המפגש עמו! מהמפגש בהר סיני דרך הנסים הגדולים עד הנסים היומיומיים, אנו נפגשים אתו בכל מה שנברא סביבנו בכל העולם שמלא אותו-הכל מאיתו. לכן את צודקת-אולי לא נדע מי הוא ומה הוא כי בעצם ההגדרה כבר נפלת "בצמצום"- אבל אתנו נפגשים בגילוייו יום יום תדעי למשל מה הן מידותיו("מה הוא רחום אף אתה רחום"), מה היא תורתו, מה היא בריאתו(ככל שתגדל הידיעה כן תגדל האהבה-רמב"ם). ככל שאנו מכירים ביותר ויותר גילוייו כך אנו מתחברים אליו יותר, ככל שאני כאדם מכיר בטוב שאני מקבל יום יום, בקיום המצוות לא רק שחיי נעשים משמעותיים וגדולים כך גם אנו מתקרבים לקב"ה כך אנו מתעצמים ואת אכן ניתן להרגיש ולחוש. סתם נקודה למחשבה-אנו לא כשאר הדתות מגדירים את אלוקינו שמתעבר בבתולה ונולד מחדש או מתגלם בפסל אלא הפוך אנו יודעים שכבני אדם אנו נוטים אוטמטית לצמצם כי אנו חיים בצורה כזו-אנו מוגבלים במקום, בזמן, בחברה ולכן אוטומטית אנו רוצים לראות!! אבל אנו רואים שככל שדבר יותר גבוהה הוא נהיה הרבה יותר מופשט-אהבה, שמחה, וכד -קל וחומר ולהבדיל אלף אלפי הבדלות. אז המשיכי בדרך שלך, ברצון לדבוק בה, להכיר אותו, זו הדרך-בנתיב הזה את תמצאי אותו בעולם, שמציאות, בתורה, במצוות-בכל. שאלתך גדולה ואני מקווה שהמילים כאן הספיקו אך אם לא בשמחה תמיד! Hananb1081 gmail.com חנן.
שאלה: שמירת שבת: אז ככה אני ילד חילוני אף פעם לא שמרתי שבת וכל המשפחה שלי חילונית ולא שומרת שבת. הכל השתנה שראיתי סרטון מחזק בנושא של גוג ומגוג והתחלתי לרצות להתחיל לשמור שבת אבל אני לא יודע איך מתחילים ומה לעשות וגם כל המשפחה שלי מחללת אז יהיה לי קשה מאוד להימנע לגמרי מחילול. בשבת אמא שלי מבשלת רגיל בגז אז אני לא יוכל לאכול? מה לעשות???
תשובה: יש לי רעיון - האם אתה יכול למצוא מישהו באזור המגורים שלך, שיוכל להדריך אותך איך מתקדמים לאט לאט, ככה תדע להתחיל בדברים היותר חמורים קודם כל דברים שאתה צריך לעשות וצריך להימנע מלעשות ולאחר מכן התייחסות לדברים של אחריםכמו הבישול של אמא שלך. ואולי בכלל לדבר עם ההורים שלך שאתה רוצה להתקדם, ואיך אתה והם תמצאו דרך גם להתקדם וגם להישאר משפחה מאוחדת. האם אתה יכול ללכת בדרך זו?
שאלה: חלום: אני. ואני חוזרת בתשובה כבר שנה ברוך השם. לפני כמה ימים חלמתי חלום על כך שאני וחברותיי ישבנו על שפת הים והשלכנו מכתב למים וידענו שלאחר השלכת המכתב אנו נמות. הובילו אותנו לתוך מסדרון עם המון חדרים והכניסו אותנו לאחד מהם. ישבנו שם והיה איזה מישהו שלקח מאיתנו פרטים אישיים ומספר פלאפון של אדם שאפשר להודיע לו על המוות שלנו. לאחר מכן הבחנתי בבחור שאני מכירה (מהבסיס בו הייתי בצבא) והוא לא רצה שאני אמות. לאחר מספר דקות אני ושלושת הבנות האחרות שהיו איתי בחדר היינו צריכות לעצום עיניים ולאט לאט להרגיש חולשה ולמות. בזמן שהייתי חלשה מאוד ניסיתי לעצום עיניים ולמות אבל זה פשוט לא הצליח ולא הבנתי למה זה ככה ואז אלוקים דיבר אליי והוא אמר לי אולי תנסי שוב פעם? אני נותן לך עוד הזדמנות וזהו, לאחר מכן קמתי. ממש חשוב לי לדעת מה הפירוש של החלום הזה, לך כבוד הרב.
תשובה: ס. מאוד הייתי רוצה לעזור. ברם, אין איש בעולם שיודע לפתור חלומות. היחיד שיודע לנסות להבין את החלום האישי שלך הוא.את בעצמך! נסי לשאול את עצמך מה הרגשת ומה חשת בשעה שחלמת את החלום הזה - מה עבר עלייך כמתבוננת בו. כוונתי היא שאל תנסי לפענח את הסמלים שבו, אלא להפך - תתעלמי ממה לדעתך כל דבר עשוי לסמל, ותתרכזי בעולם שאותו חווית תוך כדי החלום. אפשר שפגישה מחודשת עם התחושות האלה תלמד אותך הרבה דברים על עצמך, ודרך זה תוכלי להשתמש בחלום הזה בצורה נכונה. האם את יכולה ללכת בדרך זו?
שאלה: חלום: שמי ספיר ואני חוזרת בתשובה כבר שנה ברוך השם. לפני כמה ימים חלמתי שאני ועוד אדם בוגר ועוד ילד קטן (אני לא זוכרת מי אלה היו), נתקענו בתוך מעלית, היה נורא מלחיץ אבל התחלתי לשיר את שיר למעלות אשא עיני אל ההרים, ואז המעלית פעלה וניצלנו. רציתי לדעת מה אומר הפירוש. לך כבוד הרב!
תשובה: שאת מאמינה בתפילה, ולכן תפילתך משפיעה ומתקבלת!
שאלה: כבוד לזולת ודת: רציתי לשאול במידה ויש הומו במשפחה מה צריך לעשות? כי הבנתי שזה נוגד את הדת. פשוט היה לי שיחה עם אבא שלי על זה שחזרתי בשאלה ( כבר לא ממש דתייה עקב זה שסבלתי בתוך הדת לא מצאתי את המקום שלי הייתי צריכה פסיכולוגים וברגע שיצאתי מהדת התחלתי לאט לאט לחזק את עצמי ולכן החלטתי תהחלטה והמשכתי בה.) הסברתי לאבא שלי שהוא צריך לקבל אותי כמו שאני וככה גם אב לבן הומו לא? צריך לקבל אותו כמו שהוא ולא לתת לו לחיות בהרגשה של זלזול. אשמח לתשובה
תשובה: השאלה שאת שואלת רחבה מידי מכדי לענות עליה בתשובה קצרה באתר זה. היא קשורה גם ליחסים בתוך המשפחה, לבחירה החופשית, לברית המצוות בו חייב כל עם ישראל, ועוד ועוד. לא ניתן לענות עליה בפשטות. העמדה של אבא שלך מורכבת כנראה מהמפגש בין שתי אהבות גדולות שלו - האהבה לך כבתו שהרי הוא לא אדיש למה שאת עושה ואהבה לריבונו של עולם. שתי האהבות האלה מושכות אותו לשני כיוונים מנוגדים, והוא גם רוצה בך וגם רוצה שתלכי בדרך האמונה והמצוות. לו הייתי פוגש אותו הייתי אומר לו שהסיכוי שזה יקרה כתוצאה מזלזול ובוז - הוא קטן מאוד, אולם לא הוא כתב לי אלא את. מה אני מציע לך לעשות? להיות קשורה במצוות שבין אדם לחבירו, להיות קשורה דרכן לאבא שלך בתחומים שהוא לא מנוגד לחיים שלך, ולנסות להראות לו שאת עדיין ילדה טובה ומוסרית, ושאת עדיין הבת שלו ורוצה בקרבתו. אינך צריכה להסכים עם מה שהוא עושה, אלא לנסות לשקם את היחסים ביניכם, ואולי מזה תצאו התקרבות הדדית - גם ביניכם וגם לקב"ה. האם את יכולה ללכת בדרך זו?
שאלה: לנוח ע"מ לעבוד במוצ"ש: לרב האם מותר לנוח בשבת כשאני יודע שאני נח בשביל עבודה במוצאי שבת העבודה במוצאי שבת היא לשעתיים שלוש השאלה מופנת לגבי אישה בהריון חודש שביעי ולכלל בכלל
תשובה: כולם נחים בשבת וזה לא ניכר שזה למוצא"ש
שאלה: חלב ובשר: הרב, הרתחתי בקבוקים של תינוק בטעות בסיר שמשמש לבישול בשרי. הבקבוקים משמשים לתחליף חלב חלבי והיה בהם שימוש בשעות האחרונות, הסיר לעומת זאת לא היה בשימוש בשרי בשעות האחרונות. מה דינו של הסיר? אפשר לבשל בו בשרי? פרווה? ומה דינם של הבקבוקים?
תשובה: יש הרבה סיבות להקל. אולם הדבר הטוב ביותר הוא להגעיל בהגעלה עצמית את הסיר, ולהשיב אותו להיות בשרי. בבקבוקים מותר להשתמש.
שאלה: צפייה בסרטים: כבוד הרב, אנחנו מנסים מאד להקפיד על נושא זכויות יוצרים. בנושא סרטים הדבר נהיה מאד בעייתי בשנים האחרונות: בגלל שרובו ככולו של הציבור לא רואה בכך בעיה, כבר אין מאיפה לשאול סרטים, אין מאיפה לקנות סרטים, אין אתרים להורדת סרטים בת או לצפייה בת וגם אין קולנוע באזור בו אנו גרים. ליתר דיוק - יש אתרים כמו walla או HOT שדרכם אפשר לצפות בסרטים באופן חוקי בת בדרך כלל, אבל באתרים האלה ישנו מבחר מסויים של סרטים, העדכניים והמבוקשים, וזה אינו סגנון הסרטים המתאים לנו. כנ"ל לגבי קנייה. ניתן להשיג רק סרטים חדשים ומבוקשים שבדרך כלל אינם מתאימים לנו. לנו, ההורים, אין בעיה עם זה באופן אישי, כי ממילא איננו צופים בסרטים, אבל אנחנו מרגישים שהעובדה שאנחנו אומרים לילדינו לא לצפות למרות שכל חבריהם צופים יוצרת אנטגוניזם. האם העובדה שאין דרך להשיג את הצפייה בסרטים בת מאפשרת לראות אותם שלא בת? האם אפשר לצפות ביוטיוב? האם צריך לחכות זמן מסוים מתאריך ההעלאה ליוטיוב? (לגבי הטענה שיוצרי הסרט יכלו לפנות ליוטיוב - לפעמים כותרת הסרט ביוטיוב היא כזו שליוצרי הסרט יש בעיה לאתר את הסרט בחיפוש, בגלל ששם הסרט משובש או שהוא בשפה אחרת. האם זה רלוונטי?) האם ניתן לצפות דרך אתרים שבהם מועלים סרטים באופן לא חוקי? האם ניתן לשאול DVD מאנשים שצרבו מהאינטרנט? האם זה משנה אם הסרט מוצג עדיין בקולנוע (באזור שלנו אין קולנוע)? אם ניתן להשיג סרט מתאים בקנייה (דבר נדיר), אבל לא ניתן להשיגו בהשכרה לצפייה חד פעמית - האם במקרה כזה ניתן לצפות באופן חד פעמי ביוטיוב? האם צריך למנוע מילדים ללכת לפעולה בסניף שבה מציגים סרט שכמעט ודאי שהוא צרוב? סליחה על האריכות. ויישר כוח!
תשובה: ראשית, יישר כוח גדול על הדרך ועל המגמה. זו הדרך הראויה לחיות באור ד  ולחתור לקיום מלא של ההלכה. שנית, אני יודע שאין לי תשובה מלאה וטובה לשאלה זו. נושא הבעלות באינטרנט, זכויות יוצרים, מעמד סרטי ביוטיוב ועוד ועוד אינו מוסדר דיו, לא בחוק הכללי ובתקנות הקהל, ולא בהלכה. מה אני עושה במצבים כאלה? איני הולך בשיטת "הכל או לא כלום", אלא מנסה לעשות את המיטב האפשרי, קמעא קמעא, עד שאמצא דרך מתוקנת יותר. ועל כן: נקודת המוצא היא שיש לשלם על סרט שרואים. זה גם צודק מאוד - הושקע בו ממון רב, ובלי שידוע שהבעלים הפקירו את הממון הזה - אסור. זו גם צריכה להיות ההכוונה ההלכתית כלפי הילדים, ולמעשה אנו טועים בכך שאנו מקפידים בחינוך הילדים על נושאים פחותים בחשיבותם בהרבה, ואילו את הנושא הזה מזניחים. האם יש מצבים חריגים? כאמור לעיל, תשובתי אינה מלאה אלא מציעה דרך זמנית להתנהלות: אם מדובר בסרט שאין דרך להשיגו בת ברשת - לעת עתה אני מקל בזה, כיוון שאני מתייחס אליו כחסר ערך כספי. כל זה כמובן אם הוא אינו סרט חדש שעדיין מוקרן בבתי קולנוע, שאז לא ניתן לטעון שאין לו ערך כספי. האם תוכלו להתחיל בדרך זו? ושוב יישר כוח גדול מאוד
שאלה: Q10: האם קואנזים Q10 של חברת אלטמן כשר?
תשובה: הכל תלוי בכיתוב שיש על גבי האריזה. המוצר אינו לפני, ולכן איני יכול לענות תשובה ברורה.
שאלה: חינוך ילדים - קללות:, אני ב"ה אמא לחמישה, נתקלתי בבעיה עם הילד השני שלי הוא בן כמעט 8 ושמעתי אותו מנבל את הפה (קללות) ברור שאצלנו בבית איננו מדברים כך, הסברתי לו שלא מדברים כך בבית הוא אינו מבין את משמעות המילים, אך מצאתי שזה חוזר מה עליי לעשות?
תשובה: היכולת להשפיע על ילד בן שמונה בעזרת דיבורים ודברי תוכחה - אינה כה גדולה. כפי שכתבת, הוא גם לא מבין את מה שהוא אומר, ואיננו מבין את החומרא שבדבר. למעלה מכך - הוא גם לא מושפע הרבה מדיבורים שונים על נושאים חינוכיים. מה עושים? מניסיוני למדתי שלעתים טוב למעט בדיבורים, ולעשות את העבודה החינוכית במעט דיבורים, בחיוך, בשימת אצבע על הפה שלך והצגת מעמד של שתיקה, בדברים קצרים חיוביים כגון "אנחנו אוהבים לדבר נקי ויפה", ובעיקר - בשבחים כאשר הוא כועס אך לא מקלל, או עומד בניסיון יפה. בדרך הזו מתקדמים אט אט אין פתרונות קסם, לא משחיתים דברי תוכחה שלא נופלים על אוזן קשבת, וגם לא הופכים אותו לרשע בפני עצמו. האם את יכולה ללכת בדרך זו?
שאלה: מצוות של לויים: האם תוכל לרשום לי את כל המצוות שלווים חיביים בהם וישראל לא?
תשובה: ולמה שלא תחפש לבד?
שאלה: תשעת הימים: יש בנמל תל אביב יריד שבו בעלי עסקים מהדרום מוכרים בדוכנים. רציתי לדעת אם אפשר ללכת לשם ולקנות מהם דברים למרות שזה בתשעת הימים כדי לעזור להם?
תשובה: לא רק שזה מותר זו ממש מצווה גדולה!!
שאלה: צום תשעה באב בהיריון: אני ברוך השם בחודש 5 להריון. מתחילת ההיריון הזה אני מרגישה עייפות וחולשה שלצערי עדיין לא עברו. כל השנים אני צמה את 9 באב וברוך השם תמיד עובר ב. השנה אני חוששת מרוב זה שאני כל כך חלשה. ( בימים רגילים אני חלשה אז קל וחומר ב-9 באב ) אני מאד רוצה לצום אבל רוצה לדעת האם במקרה של חולשה או הרגשה לא טובה מותר לשתות? ואם כן כמה? בשורות טובות
תשובה: לך מזל טוב להריון, תתחילי את הצום כרגיל ואם תרגישי חולשה גדולה יותר מצומות קודמים - תשברי את הצום וניתן לשתות כל דבר חוץ מיין ולאכול כל דבר פרט לבשר. לפי ההלכה אין משמעות בתשעה באב לצום חלקי כגון לשתות בלי לאכול. מבחינה הרגשה אני ממליץ לנסות לצום חצי יום ואולי גם לצום מאכילה אחרי שתשתי שתיה מזינה בציפיה לישועה וללידה בריאה וקלה דוד לוי לשאלות נוספות 098987548
שאלה: מדחום שוקולד: האם מד חום לשוקולד (שמדדתי בו שוקולד חלבי בטמפ של איזור 48 מעלות) הופך שוקולד פרווה בחום דומה לחלבי? האם תלוי האם בן יומו? ב
תשובה: התשובה מורכבת ממספר מקרים: יש העברת טעם רק ביד סולדת בו ובכלי ראשון שהוא הכלי העומד על גבי האש או שעמד על האש והורד מהאש. מקובל בהרבה פוסקים שיד סולדת בו הוא בערך 45 מעלות ויש שאומרים שהוא יותר מזה. לכן אם התנאים הללו התקיימו אז המדחום נהפך לחלבי. אם עברו 24 שעות מאז שהמדחום הושם בתוך השוקולד החלבי אז הוא חוזר להיות פרווה ובמידה והוא נקי לגמרי הוא לא ישפיע על השוקולד הפרווה. וזה ניתן לעשות אף לכתחילה לשיטת הפוסקים הספרדים אבל רק בדיעבד לשיטת האשכנזים. אולם וודאי שנכון וראוי וכדאי מאד לעשות כך כדי למנוע תקלות, לרכוש מדחום נוסף, כך שיהיה אחד לחלבי ואחד לפרווה. ניתן גם להכשיר את המדחום: אם הוא לא בן יומו- על ידי הכנסתו למים רותחים. אם הוא בן יומו- על ידי הכנסתו למים רותחים עם סבון.
שאלה: שמיעת שירים במכון כושר: אני מתאמן במכון כושר, אך בתקופת בין המצרים אני רוצה לדעת אם מותר לי להיות במכון. במכון מושמע שירים, אני לא מתייחס או שר אותם אבל שומעים אותם, לכן רציתי לדעת אם מותר לי להיות במכון.
תשובה: תבוא עם אטמים!
שאלה: הכנת סרטים מצוירים: יש לי חיבה גדולה להכנת סרטים מצוירים. זה הדבר היחיד שאני באמת טוב בו. חשבתי לעצמי שאולי העבודה שלי בהמשך חיי תהיה להכין סרטים מצוירים. כבר יש סדרה שהתחלתי לעבוד עליה - סדרת ילדים על משפחה דתית. סדרה שמתאימה לדתיים ולחילונים (כלומר - לא יספרו כל התכנית על רבנים ועל פרשת שבוע, אבל לא יהיה שום דבר גס או קללות או דברים לא צנועים ח"ו). הסדרה תהיה מצחיקה ומותחת עם עלילה, אבל גם ייכנסו בה גם כמה חידושים, הלכות ודברי תורה פה ושם (ככה שלחילונים זה לא ממש יפריע, אבל כל הדברים שיאמרו ייכנסו להם לתת מודע ויקרבו אותם). רציתי להתייעץ - האם זה ר שבהמשך חיי אכין סרטים מצוירים? האם זו דרך נכונה, או שאני צריך לשכוח מזה לגמרי? מראש.
תשובה: לך. אני חושב שזה לא רק " ר", אלא כנראה זה התחום שבו תוסיף משהו לעולם, לחברה הישראלית ואולי אף לחברה האנושית בכללה. לכל אחד יש נטיה טבעית לעסוק בתחום כלשהו שבו יש לו כשרון מיוחד, ובו הוא מרגיש שמחה בעשיה. זה טוב מאד שזה יהיה התחום שבו תעסוק, כי תעסוק בו בשמחה, בהתלהבות, תביא לידי ביטוי רעיונות חדשים. בהצלחה!
שאלה: תשעה באב: כעת תקופת תשעה באב, אך רציתי לשאול אותך שאלה: אני מתאמן במכון כושר, במכון עצמו אני לא שומע שירים או משהו, אך במכון מתנגנים שם שירים שונים, השירים עצמים שומעים חלש, ואני לא שר אותם או מקשיב להם. רציתי לדעת האם מותר לי להיות במכון? המכון עצמו מאוד חשוב לי ואני מאוד נחוש בעבודה שם. ושנשמע ב"ה רק בשורות טובות.
תשובה: לך. כן, מותר לך להתאמן במכון בשעה שמשמיעים בו מוסיקה.
שאלה: צניעות במשפחה המורחבת: כל המשפחה המורחבת שלי הם חילונים. ב"ה אבא שלי החליט לחזור בתשובה כמה שנים לפני שנולדתי, ו(רק המשפחה שלנו)המשפחה שלנו דתייה. העניין הוא שלפעמים מגיעות אלינו בנות דודות שמגיעות בלבוש כמעט מינימלי. בפעמים האחרונות שזה קרה פשוט הלכתי לחדר שלי ונשארתי שם עד שהן הלכו (אבל אני לא אומר לאף אחד שזו הסיבה). השאלה שלי היא - האם אני צריך להמשיך עם המנהג שלי להסתגר בחדר כשהן מגיעות בלבוש כזה, או שבשביל אמא שלי (שהיא כועסת כשאני "יוצא דוס") אני צריך להיות שם כדי שהיא לא תכעס? מראש.
תשובה: רועי, מאחר שהמפגש המשפחתי אינו מפגש מיני, אין בו משום אביזרייהו דעריות למרות חוסר הצניעות. לכן, אלא אם כן אתה מרגיש שאתה נכשל ח"ו אין צורך להימנע מהמפגשים.
שאלה: טסט בט  באב: ברצוני לעשות טסט- מבחן נהיגה בזמן הקרוב. המורה שלי נתן לי את התאריך ט באב בתור תאריך המבחן. האם קיימת בעיה בעשיית המבחן באותו היום? ואם אכן כן מותר לעשות את הטסט האם מותר לי לקחת תרופה המרגיעה את הגוף בבוקר ט באב? (התרופה נקראת רסקיו והיא תרופה נוזלית שלוקחים אותה ללא מים.)
תשובה: לכל הדעות עדיף לדחות את הטסט, בין אם הוא לגמרי אסור ובין אם הוא לא לרוח היום.
שאלה: טטיקים" בתפילה: לצערי יש לי "טיקים". כשיש לי טיקים בתפילה לפעמים הם מונעים ממני לכמה שניות להמשיך בתפילה. האם זו עדיין נחשבת תפילה, למרות שאני לפעמים עוצר לא בשליטתי, ואחר כך ממשיך? מראש.
תשובה: לך. הפסקה של כמה שניות בתפילה איננה פוגעת בשלמות התפילה, גם אם זה בשליטת המתפלל, על אחת כמה וכמה אם היא איננה בשליטת המתפלל.
שאלה: סלט בשבת: הרמב"ם כותב בהלכות שבת (ח, ט"ז): "המחתך ירק תלוש, הרי זה תולדת טוחן.- -חייב" האם מותר להכין סלט ירקות בשבת? הרי חותכים את הירקות, וחיתוך ירק זה תולדת טוחן!
תשובה: כל זמן שלא חותכים לחתיכות ממש קטנטנות אין בעיה. בחיתוך הרגיל המקובל לסלט אין בעיה.
שאלה: ברוקולי קפוא: קיבלתי במתנה מהסופר חבילת ברוקולי קפוא מחברת "סנפרוסט - תנובה" עם הכשר של הרב איזורי עמק יזרעאל, הרב מרדכי זמיר.האם מותר מאכילה, ואם כן, איך לבדוק או שרצוי להשליך לפח ולא נחשב לבעל תשחיט?
תשובה: עיין בקישור המצורף:
שאלה: אחריות ההורים להתפחות הרגשית של ילדיהם:! ראיתי הרצאה של רב שמסביר על חוסר ביטחון ואומר שחוסר הביטחון של הילד יכול להיות מיחס לא טוב במשפחה, ואני חסרת ביטחון. ואחרי ההרצאה הזאת שמתי לב שבאמת אני חסרת ביטחון בגלל שאיך שמתייחסים עלי במשפחה. אני אומרת לאמא שלי ואחותי שיפסיקו לצחוק עלי ושזה גורם לי לחוסר ביטחון, והן לא מפסיקות וכך אני נשארת יותר מלאת חסרת ביטחון. מה לעשות?
תשובה: קשה לי להאמין שקורה לך דבר כל כך קשה. אם זה נכון את לגמרי צודקת. מוזר בעיני שכל אמא מבינה היטב שהיא צריכה לדאוג לצרכים החומריים של הילדים שלה: שיהיה להם מה לאכול ומה ללבוש. אמא מבינה שיש לה אחריות כלפי העתיד של ילדיה - היא שולחת אותם ללמוד ומממנת להם את כל הנדרש להצלחה בלימודים. אבל את הנשמה של הילד האמא שוכחת. היא לא חושבת מה חובתה ואחריותה להתפתחות טובה של הנשמה של ילדיה. זה קשה מאוד וכואב מאוד. הנשמה היא החלק הכי פנימי והכי חשוב של הילד שלה - והאמא לא נותנת דעתה על כך. אמך חייבת להיות הרבה יותר רגישה לתחושת חוסר הבטחון שלך, להעניק לך הרבה חום, אהבה ואכפתיות (בודאי לא לצחוק עליך). בדרך זו יתחזק הבטחון שלך. אני כותב זאת בכל הרצינות ובכל האחריות. אני מציע שתתני לאמא שלך לקרוא את התשובה שלי.
שאלה: יום הולדת בשבוע שחל בו תשעה באב: חברה שלי הזמינה כמה חברות ביום ראשון הקרוב לבאולינג כי יש לה יום הולדת. האם מותר לי ללכת? מפני שזה יוצא בשבוע שחל בו תשעה באב.
תשובה: לא מתאים לשבוע שחל בו תשעה באב.
שאלה: שמות: לי קוראים אודליה ורציתי לשאול אם כדאי לי להוסיף את האות ה שיהיה אודהליה ושם אימי ורדה ואולי להוסיף לי שם נוסף מאחר אני לא מרגישה שלמה רק עם אודליה, ויש לי בת בשם אליה שתהיה בריאה ונולדה ב 5.8.2012, קראתי באתר שלכם שזהו שם שניתן לבנים והייתי מעוניינת להוסיף לה שם נוסף: ברכה, מעין או הילה, אשמח לתשובתכם
תשובה: אין כל ספק ששמו של אדם מהווה חלק משמעותי מאישיותו על כן אנו מתייחסים בכבוד ובחשיבות לשמו של האדם. למרות זאת אם האדם לא מרוצה משמו יש ביכולתו לשנות את שמו. אלא שאני מציע לך לבחון את הסיבה האמיתית שבגינה את מעוניינת לשנות את שמך, אם את לא אוהבת את השם זה משהו אחד אולם אם את חושבת שהשם או אות הה  בשם תפעל עלייך בצורה מיסטית ותשנה את חייך, אני חושש שאת עלולה להתאכזב ואין כן דרכה של תורה. האדם בוחר את דרכו בחיים על פי העיקרון היהודי החשוב שנקרא בחירה חופשית ומן הראוי להבין אותו ולהאמין בו וממילא ניתן להאמין ביכולת שלי לשנות את מסלול חיי בהתאם לרצוני. לגבי ביתך, השם אליה אכן במקור הוא שם זכרי, אבל כיום הוא משמש גם לבנות. אם את מעוניינת להוסיף לה שם נוסף אין שום בעיה. לתאריך הלידה אין שום משמעות בבחירת השם, וכדאי מכאן ואילך להשתמש בתאריך העברי שלה ולא בתאריך הלועזי. ברכה והצלחה. ירון דוראני.
שאלה: כשרות מלון בפראג: לרב אני ואשתי מתעתדים להתארח במלון בפראג למלון קוראים king david prague והוא מלון כשר ובתוכו בית כנסת ארוחות שבת וכדומה. תעודת הכשרות נתנה ע"י ה KE "כשרות אירופה" ולא ע"י רבנות פראג. ראה קישור: מה טיב כשרות זו והאם ניתן לסמוך עליה?
תשובה: מצטער על העיכוב,בררתי אצל אילו שמכירים והמסקנה היא שזו כשרות מהודרת שניתן לסמוך עליה.
שאלה: תמצית זרעי ענבים: האם בתמצית זרעי ענבים יש בעיה של כשרות כמו במיץ ענבים? זהו תוסף תזונה ללא השגחת כשרות אך עם השגחה שהוא טבעוני.
תשובה: עדיף לדעת היטב שבאמת יבשו את הזרעים לפני שהמתצית נוצרה.
שאלה: מאה מצוות בכל יום: הרב! החלטתי להתחיל להקפיד על מאה ברכות כל יום אבל יש לי כמה שאלות: א. "יום" נחשב יום ולילה או לילה ויום? ב. אם שכחתי וברכתי בלי לכוון במיוחד למצווה של המאה ברכות אפשר להחשיב את זה בספירה? ג. שמעתי שבשבת וחג מוסיפים לספירה גם את הברכות של העולים, זה נכון? ד. אם יום אחד לדוגמא ברכתי 90 אז יום אחר כך צריך לברך 110? ה. מותר לי לדוגמא לשתות מים רק כדי להוסיף את זה לספירה? ו. ברכות התורה של ברכות השחר זה שתיים או שלוש ברכות? מראש ומקווה שלא שאלתי יותר מדי.
תשובה: א. יום בישראל - מערב עד ערב (כמו יום שבת) ב. הכוונה אינה תנאי - כל ברכה שברכת נחשבת לספירה ג. אפשר להוסיף ברכות העולים בשבת וחג - אפשר אפילו להוסיף אמירת אמן לברכות החזן ד. אין השלמה מיום ליום. ה. במקום לשתות מים תאכל פרי או תשתה משקה שאתה נהנה לשתות. ו. לענין ברכות התורה יש דעה שאלו 2 ברכות ויש דעה שאלו 3 ברכות. כדי שתדע כיצד מונים מאה ברכות צרפתי לך קישור עם טבלה ליום חול ושבת
שאלה: סימולטור כשרות: מאוד יעזור אם תוכלו לעדכן בסימולטור הכשרות אם המקרה הנדון הוא לכתחילה או בדיעבד. לפעמים רוצים לברר אם מותר באופן עקרוני לנהוג בדרך מסויימת ולפי הסימולטור לא מובן אם התשובה היא גם לכתחילה.
תשובה: כל הסימולטור הוא במצבים של "בדיעבד". פירוש המילה בדיעבד הוא: לאחר שכבר נעשה. אז הדין הוא כך וכך. וזה כתוב במפורש בשם של הסימולטור: "מענה מחושב בעניין תקלות במטבח" לגבי שאלות של לכתחילה - למשל האם מותר לבשל בכלי בשרי מאכל פרווה ולאכול אותו עם חלב?- אינו נידון בסימולטור כשרות אבל אפשר כן למצוא תשובות לשאלות מסוג זה ב "שאל את הרב".
שאלה: הדרכת שבט מעלות: האם צריך להעלות לחניכים במעלות שאלות באמונה? איך בדיוק להכין אותם ליהדות? אולי בכלל חינוך זה לא טוב כי זה סתם "שטיפת מוח"?
תשובה: אלנתן היקר שאלה מצויינת וקולעת. נתחיל דווקא מהסוף-חינוך שטיפת מח? האמת שלא. אכן, בתחילת חייו של האדם אנו מרגילים אותו לקיום מצוות ואכן ההתנהלות הזו יכול בהחלט להיראות כתכנות. אך אם נסתכל כולם בתחילת חייהם "מתוכנתים". חילוני מתוכנת להיות חילוני. דתי מתוכנת להיות דתי וכן הלאה. אכן, ברגע שאדם מתחיל לשאול, לברר, לחקור, להתעמק-אז הוא מתחיל לגדול. כמובן, ישנם דברים שאדם מבין אותם, ומזדהה איתם!! וזה בדיוק מה שאנו מחפשים ושואפים-שכל אחד מאתנו יזדהה עם הערכים, יזדהה עם מעשיו. ועכשיו לשאלתך-אנו מצד אחד רוצים מאוד בירור, רוצים מאוד הזדהות, מצד שני לעתים בירור שהוא מוקדם מדי יכול להעלות תהיות שהן לא שוות לגילו ולמצבו הנפשי של החניך. לכן, בגילאים נמוכים ושבט מעלות עד הרא"ה  - עדיין תחת הקטגוריה הזו. פחות עדיף לצור שאלה אצל האדם במיוחד שלאו דווקא יהיו לו הכלים לבירור אמתי ועמוק. אלא להסביר לו דברים יומיומיים ברמת ההסבר, החוויה, שתביא אותו להזדהות ראשונית. כאשר יגיע זמנו, הוא מעצמו יתחיל לשאול לברר ולהעמיק בסוגיות אותן יהיה לו חשוב להבין. לא חייבים ליצור שאלות באמונה כדי שתהיה אמונה. אבל תמיד ניתן ליצור הזדהות, הבנה והערכה לערכים בהם אנו מאמינים כגון-תפילה, גמילות חסדים, אהבת הרע, מידות,כבד את אביך וכן הלאה. אנו אכן לא מחפשים רובוטים!! אז אשריך על השאלה הנפלאה ותמשיך לקדם אנשים אחרים ואף להתקדם בדרך שלך! בהערכה עצומה! חנן hananb1081 gmail.com
שאלה: צום תשעה באב לחולה: אימי שעברה את גיל השבעים אובחנה לאחרונה כסובלת מאי ספיקת לב. שאלותי לגבי צום תשעה באב הקרב עלינו: 1. האם אסור לה לצום? 2. האם מותר לה לצום? 3. אם מותר: האם יש תנאים מגבילים. וברכה וישועת ה קרבה לבוא.
תשובה: לך. עליכם לפנות לרופא שמבין את משמעות הצום עבור האם. יש לפנות לרופא שומר מצוות המבין את ערך צום ט  באב. בברכת בריאות שלימה לאמא, ולבניין בית המקדש במהרה בימינו.
שאלה: שתיית גיינר: אני שותה גיינר שקניתי, אם אתה לא יודע מה זה - זהו משקה שייצרו בחו"ל ונועד להשלים את הקלוריות שלא הצלחתי לאכול במשך היום והוא עוזר לי לעלות במשקל הגוף שלי כי אני בתת משקל די רציני, הבעיה שהגיינר לא כשר ומערבבים אותו עם חלב וזה. האם מותר לי לשתות דבר כזה? זה עלה לי נורא יקר ואני חייב לעלות במשקל גוף שלי.
תשובה: מזווית חלב סתם ממדינות אשר בהן יש פיקוח ממשלתי רציני על החלב, אפשר להתיר את הגיינר - הגם שהחלב בצורת אבקה. ברם, לגבי שאר החששות, יש מקום להתיר בדיעבד בלבד אם כל המרכיבים כשרים (כגון בגיינר צמחוני)   כל עוד שאתה מקפיד לקנות גיינר עם הכשר בעתיד (והם אכן קיימים). לכן, עליך לבדוק את המרכיבים אישית עם רב העוסק בכשרות תעשייתית.
שאלה: תשעת הימים: האם מותר ללכת למסעדה בתשעת ימים?
תשובה: אכילה אישית במסעדה אינה אסורה אבל שמחת מרעים במסעדה אכן אסורה.
שאלה: זמני הנחת תפילין באנגולה: הייתי רוצה לדעת את זמני הנחת תפילין באנגולה שבמערב אפריקה לפחות לדעת איך אפשר למצוא את זה והאם אפשר לקרוא תהלים לפני ברכת השחר ויום טוב אריק רוזנבאום
תשובה: אריק, למרות שלא ראיתי לוח בעברית דרך חב"ד, ישנם אתרים באנגלית אשר מציגים זמנים לכל העולם ומותר לקרוא תהלים לאחר ברכת ברכות התורה.
שאלה: כשרןת מהדרין בעוף: מה דעתכם לגבי כשרות מהדרין של רבנות אור יהודה
תשובה: עיין בקישור המצורף: